25/02/2022 | Administración LocalMunicipal
A Baña
Anuncio de publicación de bases do Entroido 2022

ANUNCIO A Alcaldía, con data do 21 de febreiro de 2022, ditou, entre outros, a Resolución da Alcaldía número 90/2022, que deseguido se transcribe: “Resolución da Alcaldía. Jose Andrés García Cardeso, alcalde do Concello da Baña, á data da sinatura dixital, en presencia do secretario de dito Concello, emito o seguinte Decreto: Asunto: Concurso de disfraces de Entroido 2022 no Concello da Baña. Expte. TEDEC: 2022/D004/000001 (actividades culturais e deportivas). Expte. TEDEC: 2022/G003/000101 (Decreto). Vista a necesidade de adoptar unha resolución sobre o procedemento ó que se refire este decreto en aras dos principios de eficacia e celeridade administrativa recollidos na Lei 39/2015, do 1 de outubro, de procedemento administrativo común das administracións públicas e na Lei 40/2015 de 1 de outubro de réxime xurídico do sector público. Visto o artigo 25.2, nos seus apartados l) e m) da Lei 7/1985, do 2 de abril, reguladora das bases do réxime local, mediante os que os municipios exercerán en todo caso competencias propias, nos termos da lexislación do Estado e das Comunidades Autónomas, nas materias de ocupación do tempo libre e promoción da cultura. Visto que os concellos son competentes para a promoción da cultura no seu municipio e que deben entenderse incluídas todo tipo de manifestacións culturais desenvolvidas no ámbito local, en senso amplo, incluídas as festas populares propias de cada localidade en base á normativa vixente no ámbito cultural en conexión co principio de autonomía local. Vista a ampla importancia da festividade do Entroido no Concello da Baña, que se ven desenvolvendo ano tras ano durante décadas. Vista a necesidade de dotar á festividade do Entroido dunhas bases reguladoras do concurso que establezan as normas básicas que o regulen. Visto o réxime de publicación dos actos administrativos de carácter xeral ou que teñan por destinatarios a unha pluralidade indeterminada de persoas recollido no artigo 45 da Lei 39/2015, do 1 de outubro, do procedemento administrativo común das administracións públicas. Visto que existe crédito orzamentario adecuado e suficiente na partida 334.22609 do orzamento de 2022, prorrogado de 2017, para facer fronte ós gastos ligados ó Entroido 2022, nomeadamente ó importe correspondente ós premios que figuran nas bases anexas ó presente decreto. Vistas as bases do concurso propostas polo departamento de Cultura deste Concello. De acordo coas atribucións que me confire o artigo 21.1 da Lei 7/1985, do 2 de abril, reguladora das Bases do Réxime Local, i en aplicación do artigo 10 da Lei 40/2015, do 1 de outubro, de réxime xurídico do sector público. RESOLVO: Primeiro. –Aprobar as Bases que regulan as normas de participación para o desfile de comparsas, carrozas e disfraces individuais co gallo do Entroido, cuxa celebración está prevista para o día 5 de marzo de 2022, e que se incorporarán como anexo á presente Resolución. Segundo. –Aprobar a autorización do gasto na partida 334.22609 correspondente aos premios establecidos para as distintas categorías, que de seguido se especifican: Terceiro. –Dar traslado do presente acordo aos servizos municipais responsables da súa tramitación, así como a notificación aos terceiros interesados. Mándao e asínao o señor alcalde, e ordena darlle traslado ao departamento correspondente para a súa incorporación ao expediente do que eu secretario-interventor, Ricardo Garrido Caneda, dou fe.” ANEXO I ENTROIDO 2022 CONCELLO DA BAÑA BASES DO CONCURSO DE DISFRACES O Concello da Baña organiza o 5 de marzo de 2022 o concurso de disfraces de Entroido, que se rexerá polas seguintes bases: I. Poden participar todas as persoas que acudan disfrazadas o día do concurso. II. As persoas participantes deberán anotarse como data máxima o 28 de febreiro. O formulario de inscrición pode presentarse telematicamente a través da sede electrónica do Concello da Baña ou presencialmente no Rexistro Xeral. III. As persoas participantes menores de idade achegarán unha autorización de participación asinada pola nai, pai ou titor/a. IV. O concurso celebrarase o sábado 5 de marzo, a partir das 16:30 horas, na rúa Rosalía de Castro, na Praza do Concello e na Rúa Tedelle. V. O tempo máximo de exposición e actuación diante do Concello será de 5 min. VI. Outorgaranse premios polas seguintes categorías: VII. Os grupos estarán formados por un mínimo de 3 e un máximo de 8 persoas para poder participar e representarán todas un mesmo motivo. Deben designar un voceiro/a que represente a formación. VIII. As comparsas terán polo menos 9 membros para poder participar e representarán todos e todas un mesmo motivo. Deben designar un voceiro/a que represente a formación. IX. As carrozas contarán cun mínimo de 10 persoas, e todas elas, ou unha parte, terán que desfilar enriba dun móbil. Deben designar un voceiro/a. X. A selección das gañadoras realizarase por proposta dun xurado composto por persoas alleas ao Concello da Baña. XI. Durante o desenvolvemento do desfile, o xurado valorará:  Comparsas, carrozas e grupos: o Vestiario e maquillaxe (traballo feito á man e emprego de materiais de refugallo): 1 a 4 puntos. o Orixinalidade: 1 a 3 puntos o Organización e traballo en equipo: 1 a 3 puntos. o Involucración do público: 1 a 5 puntos.  Disfraces de parella e individuais (infantís e adultos). o Orixinalidade do vestiario (traballo feito á man e emprego de materiais de refugallo): 1 a 4 puntos. o Maquillaxe: 1 a 2 puntos. o Involucración do público: 1 a 5 puntos. XII. O Concello da Baña resérvase o dereito para a captación e difusión das imaxes do concurso para fins de publicidade e promoción en prensa, na páxina web e redes sociais municipais. A utilización das fotos e vídeos estará suxeita exclusivamente a un uso informativo nunca comercial. XIII. A decisión do xurado é inapelable. XIV. A participación no concurso supón a aceptación destas bases. A Baña, 21 de febrero de 2022. O alcalde José Andrés García Cardeso